text: Demente Kaj har snart været væk i et døgn: Hjælp politiet
  01 april 2017 kl. 16.00
  En 74-årig dement mand fra Horsens har siden fredag aften været savnet. Politiet opfordrer alle til at kigge efter  demente Kaj Nielsen. 
  Sydøstjyllands Politi eftersøger stadig den 74-årige Kaj Nielsen fra Horsens. Fredag aften er han gået fra plejehjemmet Lindehøj på Langemarksvej i Horsens. Et lille døgn efter er han stadig ikke fundet.  
  Politiet opfordrer beboerne i området til at holde øjnene og ører åbne, så Kaj kan blive fundet.
  -Vi vil gerne opfordre alle til at  kigge efter Kaj i haver og redskabshuse.  Vi fortsætter med at lede. Vi har sat ekstra helikopter ind og gør, hvad vi kan, siger Henrik Dam, vagtchef ved Sydøstjyllands Politi.
  Politiet sætter nu helikopter ud over Horsens Fjord i jagten på at finde Kaj Nielsen. Både hundepatrulje og mandskab er på opgaven, og man leder så længe, at det er lyst. Det fortæller Henrik Dam.
  TV SYD gengiver her signalementet af Kaj Nielsen.
  Politiet oplyser, at den 74-årige mand er 175 centimeter høj og vejer 70 kilo. Han er iført en grå bluse, sorte bukser og formentlig også en sort og hvid jakke. Kaj Nielsen har kun en smule, og hans hårfarve er grå. Han er dårligt gående.
  Sydøstjyllands Politiet kan kontaktes på 1-1-4, hvis man har henvendelser.
  